Beat It

"Beat It" () — Maykl Cekson tərəfindən yazılan və müğənninin altıncı solo albomu olan "Thriller"ə daxil edilən mahnı. "Thriller" albomuna daxil olan "The Girl Is Mine" və "Billie Jean" mahnılarından sonra "Beat It" mahnısı da hit-paradlarda böyük uğur qazanmışdır. Mahnı 14 fevral 1983-cü ildə albomdan çıxarılan sayca üçüncü sinql olmuşdur. Mahnıya həmçinin klip də çəkilmişdir. Klipdə Maykl Cekson qanqsterlərin əhatəsində rəqs edir.

Satış uğurlarına görə mahnı iki "Qremmi", iki "American Music Award" mükafatına layiq görülmüşdür. Həmçinin, mahnının qazandığı uğur (klipiylə birgə) "Thriller" albomunun "bütün zamanların ən çox satılan albomu" olmasında böyük rol oynamışdır. Mahnı 1989-cu ildə platin sertifikat almışdır. "Rolling Stone" dərgisi "Beat It" mahnısını "bütün zamanların 500 ən məşhur mahnısı" siyahısında 35-ci yerə layiq görmüşdür.

Mahnını bu günə qədər Fall Out Boy, Pomplmamoose, Castin Biber, Nickelback, Kris Kornell, Fergie və Eminem də daxil olmaqla bir çox musiqiçi ifa etmişdir. Mahnıdan "National Highway Safety Commission" tərəfindən sükan arxasında spirtli içki içməyə qarşı aparılan kampaniyada da istifadə olunmuşdur.

 Musiqisi və istehsalı 
"Beat It" mahnısı Maykl Cekson tərəfindən "Thriller" albomu üçün yazılmışdır. Mahnının prodüseri olan Kuinsi Cons ona rok-n-roll elementləri əlavə etmək istəsə də, Maykl heç vaxt bu janra maraq göstərməmişdir.Thriller 25: The Book, p. 41Taraborrelli, pp. 224–225 Sonralar Maykl Cekson "Beat It" haqqında deyirdi: "Mən rok musiqisini xatırladan tərzdə bir musiqi yazmaq istəyirdim və istəyirdim ki, gənclər — məktəblilərdən tutmuş kollec tələbələrinə kimi hər kəs bu mahnıdan zövq alsın." Mahnının ilkin ifasını dinlədikdən sonra, Kuinsi Cons bu mahnının onlara lazım olan mahnı olduğunu anlamışdır. Van Helen hard-rok qrupunun əsas gitaraçısı Eddi Van Helen isə mahnıya solo gitara ifası əlavə etmişdir.

Kuinsi Consdan ilk təklifi aldığı zaman Van Halen bunun bir zarafat olduğunu düşünmüşdü. Mayklı müşayiət etmək təklifi Van Haleni çox sevindirmiş və o, "Beat It" üçün solo ifasını maddi təmənnasız yazdırmışdır. Musiqiçi sonralar bununla bağlı deyirdi: "Bu mənim üçün böyük şərəf idi… Mən tamamilə ağlımı itirmişdim, menecerim də daxil olmaqla, bütün qrup istirahətsiz işləyirdi. Mən nə istədiyimi bilirdim – mən başqa bir şey etmək istəmirdim. Mən məhz bununla məşğul olmaq istəyirdim".Cadman/Halstead (2007), pp. 27–28 Van Halen solo ifasını öz evində Cons və Ceksonla birgə mahnının ilkin versiyası üzərində işlədikdən sonra yazmışdır. Gitaraçı Stiv Lukater xatırlayır: "Biz əvvəlcə Eddinin solo gitarada çox yaxşı ifa etdiyini söylədik, lakin Cons onun ifasının bir qədər sərt olduğunu bildirdi. Və biz ifada kobud gitara səsini bir az da azaltdıq, elə bu şəkildə də ifa mahnıya daxil edildi". "Beat It" mahnısı "Human Nature", "P.Y.T. (Pretty Young Thing)" və "The Lady in My Life" mahnıları ilə birgə "Thriller" albomunu tamamlayan son dörd mahnıdan biri olmuşdur.

Mahnıda Van Halenin solo ifasından əvvəl qapı döyülməsi səsinə bənzər səs eşidilir. Bu səsin Eddinin səsyazma studiyasında yeriyən şəxsin ayaq səsləri olduğu bildirilir. Başqa bir iddiaya görə isə həmin səs musiqiçinin öz gitarasını tıqqıldatmasının səsidir.

"Beat It" mahnısının sözləri məğlubiyyət və cəsarət, həmçinin "insan xüsusiyyətlərinin kədərli təsviri"ndən ibarətdir.Dean, p. 463 Mahnıdakı "maço olma" ("don't be a macho man") sözləri isə Mayklın özünün də uşaq ikən atası Cozefdən gördüyü şiddətə qarşı etirazdır.Whiteley, p. 35 Mahnı E flat minor açarı üzərində, 132 zərb ritmində yazılmışdır. Mahnıda Ceksonun vokal həcmi B3 və D5 arasındadır.

Mahnıda zərbli alətlərdə "Toto"nun əsasını qoyanlardan biri olan Cef Porkaro ifa edir.

"Blood on the Dance Floor: HIStory in the Mix" albomuna daxil olan "2 Bad" mahnısının miks versiyasında Con Fortenin rep söyləməsinin və Vayklef Cinin solo gitarada ifasının müşayiəti ilə "Beat It" mahnısından istifadə olunmuşdur.Jackson, Michael. Blood on the Dance Floor: HIStory in the Mix booklet. Sony BMG. p 8.

 Çıxarılması və təqdimatı 

"Beat It" sinqlı "The Girl Is Mine" və "Billie Jean" sinqllarının uğurlu hit-parad performansından sonra, 14 fevral 1983-cü ildə satışa çıxarılmışdı. Epic Recordsun vitse-prezidenti Frank Dileo "Billie Jean" sinqlının hit-paradların zirvəsində olduğu bir vaxtda, Ceksonu "Beat It" sinqlını satışa çıxarmağa razı sala bilmişdi. Sonradan müğənninin meneceri olmuş Dileo hər iki sinqlın eyni vaxta top 10-a daxil ola biləcəyini güman edirdi. "Bille Jean" "Come On Eileen" mahnısı onu əvəzləyənə kimi yeddi həftə "Billboard Hot 100"-də birinciliyini qoruyub saxlamışdır. The Dexys Midnight Runnersin mahnısı yalnız bir həftə hit-paradın birinci pilləsində qala bilmiş, növbəti həftədən isə "Beat It" mahnısı ilə Cekson yenidən birinciliyi əldə etmişdir.

"Billie Jean" və "Beat It" Maykl Ceksona hər müğənninin əldə edə bilmədiyi uğuru qazandırmışdır. Belə ki, hər iki sinql eyni vaxtda hit-paradlarda ilk beşliyə daxil ola bilmişdir. "Beat It" "Billboard Hot 100"-də üç həftə birinci yerdə olmuşdur. Sinql eyni zamanda "US R&B singles chart"-da birinci yerə, "Billboard Top Tracks chart"-da on dördüncü yerə yüksəlmişdir.George, p. 39 "Beat It" həmçinin İspaniya və Niderlandda hit-paradların zirvəsinə qalxmış, Böyük Britaniyada üçüncü olmuş, Avstriya, Norveç, İtaliya, İsveç və İsveçrədə ilk iyirmiliyə daxil olmuşdur. Danimarkada otuz birinci, Fransada qırx yeddinci yerə kimi yüksəlmişdir.

"Rolling Stone" tənqidçisi Kristofer Konnelli qeyd edir ki, "Beat It" "Thriller" albomundakı ən yaxşı mahnıdır. Mahnının "şıq rəqs mahnısı" olduğunu bildirən tənqidçi deyir: "Ceksonun səsi bütün mahnı boyu axır, Eddi Van Halenin solo gitara ifası mahnını daha da coşdurur və sən coşğunluq və anlaşma dolu bir dünyaya daxil olursan". "Allmusic"-dən Stefan Tomas Örlvayn qeyd edir ki, mahnı "sərt" və "qorxunc"dur. Robert Kristqau qeyd edir ki, Eddi Van Halenin "maço əleyhinə gücünü sərf etdiyi" mahnı "triumf və triller"dir. "Slant" jurnalı qeyd edir ki, mahnı "rok idiomları ilə mürəkkəb xarakterli xüsusiyyətə malikdir". "Stylus" bildirir ki, Van Halen R&B mahnıya solo rok gitara ifasını əlavə etmişdir. Mahnı həmçinin Ceksonun bioqrafı J. Rendi Taraborrelli tərəfindən də xüsusi bəyənilmiş və o, mahnını "möhtəşəm" adlandırmışdır.

"Beat It" bir neçə mükafata da layiq görülmüşdür. 1984-cü ildə mahnı Maykl Ceksona iki nominasiyada – "İlin ən yaxşı səsyazması" və Ən yaxşı rok vokal ifası" nominasiyalarında Qremmi mükafatı qazandırmışdır. Mahnı 1983-cü ildə "Ən sevilən disko-rəqs" LP mahnı nominasiyasında "Billboard Musiqi Mükafatı"na layiq görülmüşdür.Cadman/Halstead (2007), p. 29 Satışa çıxarıldıqdan qısa müddət sonra bir milyondan çox nüsxəsi satıldığına görə sinql qızıl sertifikat almışdır. 1989-cu ildə sinql "Recording Industry Association of America" tərəfindən bir milyondan artıq növbəti satış göstəricilərinə görə platin sertifikata layiq görülmüşdür. 2010-cu ilin nəticəsinə görə ABŞ-də dijital satış miqdarı 1 649 000 olmuşdur.

 Klip 
"Beat It" mahnısının klipi Maykl Ceksona dünyanın "pop kralı" mövqeyini möhkəmləndirməyə kömək etmişdir.Campbell (1993), p. 60Austen, p. 264 Klipdə Cekson ilk dəfə qaradərili gənclərlə birgə küçələrdə görünmüşdür. "Beat It" və "Thriller" mahnılarının klipləri Ceksonun beynəlxalq ticari markası kimi qəbul edilən rəqqaslar kütləsi ilə sinxronlaşdırılmış rəqslərin təqdimatı baxımından da diqqətə layiqdirlər.

"CBS"-in maliyyə dəstəyini rədd edən Ceksona "Beat It"in klipinin çəkilişi 150 000 ABŞ dollarına başa gəlmişdir. Klipin çəkilişləri 9 mart 1983-cü ildə Los-Ancelesin Skid Row ərazisində — xüsusilə, 5-ci Şərq küçəsində aparılmışdır. Ceksonun o zaman üçün orijinal olan bir ideyası var idi: o, Los-Ancelesin qanqster qrupları olan Crips və Bloodsun üzvlərini klipdə çəkmək istəyirdi. ABŞ-də ən yaxşı rəqs işlərindən biri kimi qeyd edilən klipdə, 80 həqiqi qanqsterlə yanaşı, 18 peşəkar rəqqas və 4 brek-dansçı da çəkilmişdir.Halstead/Cadman (2003), p. 41 Cekson, Peters və Vinsent Patersonla yanaşı, Maykl DeLorenzo, Stoni Cekson, Treysi Qans, Toni Faylds, Piter Tramm, Rik Stoni və Çeril Sonq da rol almışlar.

"Thriller" albomunun ikinci klipi olan "Beat It"in ssenari müəllifi və rejissoru Bob Giraldi, prodüserləri isə GASP prodüser şirkətindən Entoni Peyn və Meri M. Ensayndır. Klipdəki rəqslərin xareoqrafiyası, eyni zamanda klipin iki əsas rəqqası — Maykl Peters və Vinsent Patersona aiddir. Cekson özü də rəqslərin xareoqrafik quruluşunun verilməsində yaxından iştirak etmişdir. "Beat It" is the second video released for the Thriller album. Jackson asked Giraldi, at the time already an established commercial director but who had never directed a music video,

"Beat It" "Thriller" albomundan olan ikinci klipdi. Maykl bu klipin rejissorluğunu o zamana kimi, hələ heç bir klipə rejissorluq etməmiş Giraldiyə həvalə etmişdir. Çünki onun Çikaqodakı "WLS-TV" üçün çəkdiyi və kor cütlüyün həyatından bəhs edən filmini bəyənmişdi. Ozamankı ənənənin əleyhinə olaraq klipdə Brodvey myuzikllarının xoşbəxt həyat tərzi təsvir edilməmişdir. Giraldi bu klipi çəkərkən böyüdüyü Nyu-Cersidəki Paterson şəhərinin həyat tərzindən ilhamlanmışdır.

Klipin ilk nümayişi 31 mart 1983-cü ildə MTV telekanalında keçirilmişdir. Adətən "Billie Jean" və "Beat It" kliplərinin MTV-də yayımlanan afro-amerikalı müğənniyə məxsus ilk kliplər olduğu qeyd edilir. Faktiki olaraq "Beat It" 29 iyul 1983-cü ildən etibarən müntəzəm olaraq yayımlanmağa başlamışdır.Denisoff, p. 142

Klip nahar vaxtı savaş xəbərləri ilə başlayır. Bu səhnə qanqsterlərlə dolu olan kasıb nahar salonunda çəkilmişdir. Qanqsterlər burada mübahisə edərək salonu tərk edir, hər tərəfdən mübahisə olan yerə gəlməyə başlayırlar. Onlardan biri isə kanalizasiya quyusundan çıxır. Növbəti səhnədə öz yatağında uzanaraq vəhşi şiddət haqqında düşünən Cekson görünür. O, qarşıdurma vəziyyətində olan qanqsterlərin həyəcanlı səslərini eşidərək yataqdan qalxır və çölə çıxır. Mübahisə edən qanqsterlərin yanına gedən J. Parks brendindən qırmızı dəri gödəkçə geyinmiş Cekson yolda rəqs edərək irəliləyir. Cekson mübahisənin baş verdiyi yerə çatanda qanqster dəstələrinin iki lideri bıçaq savaşına başlamağa hazırlaşır. Lakin müğənni bunun qarşısını alır və onlar bir yerdə rəqs etməyə başlayırlar. Klip şiddət və zorun problemləri həll etmək üçün çıxış yolu olmaması ilə razılaşan qanqsterlərin Ceksonla birgə rəqs etmələri ilə başa çatır.

Klip bir neçə mükafata layiq görülmüşdür. "American Music Award" klipi "Ən yaxşı pop/rok klip" və "Ən yaxşı soul klip" nominasiyalarında qalib elan etmişdir. Eyni zamanda "Beat It" klipi "Ən yaxşı video performans" nominasiyasında Ceksona "The Black Gold Awards" mükafatı qazandırmışdır. Klip yeddi nominasiyada – "Ən yaxşı klip", "Ən yaxşı kişi performansı", "Ən yaxşı musiqi təqdimatı", "Ən yaxşı ifaçı təqdimatı", "Ən yaxşı xareoqrafiya", "Ən yaxşı video", "Ən yaxşı disko rəqs" nominasiyalarında "The Billboard Video Awards"a layiq görülmüşdür. Həm oxucularının, həm də tənqidçilərin fikrinin əsas tutan "Rolling Stone" dərgisi bu klipə ən yaxşı kliplər arasında birinci yer vermişdir. Klip daha sonra "Klip prodüserlərinin şərəf meydanı"nda () qeyd edilmişdir.

Klip Ceksonun "Video Greatest Hits — HIStory", "HIStory on Film, Volume II", "Number Ones" video albomlarına da daxil edilmişdir. Həmçinin "Thriller 25" və "Michael Jackson's Vision" albomlarında bonus parça kimi təqdim olunmuşdur.

 Michael Jackson: The Experience 
Mahnı "Michael Jackson: The Experience" oyununda da istifadə edilmişdir.

 Canlı performanslar 
Cekson 5 qrupunun Victory Touru çərçivəsində, 4 iyul 1984-cü ildə Cekson "Beat It" mahnısını qardaşları ilə birgə canlı ifa etmişdir. Qardaşları səhnədə solo ifa edən Eddi Van Halenlə birgə çıxış etmişlər. "Beat It" müğənninin səhnə obrazını formalaşdıran əsas mahnılardan biri olmuş və Cekson mahnını dünya turnelərinin hamısında — Bad, Dangerous və HIStory turnelərində canlı ifa etmişdir.Cadman/Halstead (2007), p. 30 "Beat It"in 1 oktyabr 1992-ci il Danderous turnesi zamanı həyata keçirilmiş performansı Michael Jackson: The Ultimate Collection kolleksiyasına daxil edilmişdir. Sonradan çıxarılmış Live in Bucharest: The Dangerous Tour DVD konsertində də həmin performans təkrarən yayımlanmışdır. Cekson mahnını solo yaradıcılığının otuz illik yubileyi münasibətilə keçirilən Michael Jackson: 30th Anniversary Special konsertində də ifa etmişdir. Konsertdə mahnının solo gitara partiyasını Slash ifa etmişdir.

Mahnı uzun müddət Ceksonun konsert tur performanslarının əsas şousu olmuş, daha sonra isə həm də "Earth Song" mahnısı bu məqsədlə istifadə edilmişdir. Maykl Cekson "Beat It" mahnısını Thriller, Wanna Be Startin' Somethin' və "Billie Jean" mahnıları ilə birgə bütün dünya turnelərində — Bad World Tour, Dangerous World Tour, və HIStory World Tour zamanı canlı ifa etmişdir. Eyni zamanda mahnının Ceksonun həyat keçirə bilmədiyi This Is It konsertləri zamanı da ifa olunması nəzərdə tutulmuşdu.

 Miras 
Maykl Ceksonun "Beat It" mahnısı pop musiqi tarixində ən uğurlu, qəbul edilən, mükafatlandırılan və təsirlərə malik musiqi əsəri kimi qeyd edilir. Həm mahnı, həm də klipi pop mədəniyyətdə böyük təsirə malik olmaqla özündən sonra bir çox əsərlərin meydana çıxmasına səbəb olmuşdur. Mahnının "qara" rokun ilkin nümunələrinən biri olması fikri ilə yanaşı, "Thriller" albomunun da əsas sütunlarından biri olduğu vurğulanır. Eddi Van Halenin də "möhtəşəm solo gitar ifası"nı əlavə etməsi ilə "Beat It" bütün zamanların ən çox satılan sinqllarından biri olmuşdur.

Çıxarılmasından qısa müddət sonra, "Beat It" National Highway Safety Commission tərəfindən içkili avtomobil sürməyə qarşı "İçmək və Sürmək dostluğu öldürə bilər" ("Drinking and Driving Can Kill a Friendship") kompaniyasında istifadə edilmişdir. ABŞ prezidenti Ronald Reyqanın seçkiqabağı dəstək kompaniyasının uğur qazanmasından sonra, kompaniya çərçivəsində "Beat It" mahnısından istifadəyə görə Maykl Cekson prezident tərəfindən mükafatlandırılmışdır. Reyqan qeyd etmişdi ki, Cekson "insanın alkoqol və dərman alışqanlığı olmadan həyatını necə mükəmməl qura bilməsinin canlı sübutudur. Gənc və ya yaşlı olmasından asılı olmayaraq insanlar buna hörmət etməlidirlər. Əgər amerikalılar bu nümunəyə əməl etsələr, biz bir çox sosial problemlərimizin üzünə dik baxa və Mayklın sözləri ilə desək onları "Vuraraq" (Beat It") rədd edə bilərik."""Remarks at a White House Ceremony Marking Progress Made in the Campaign Against Drunk Driving . Ronald Reagan Presidential Library. Retrieved on February 3, 2009

Tez-tez dünyanın ən çox sevilən mahnılarının siyahılarına daxil edilən "Beat It" Sony Ericsson tərəfindən keçirilmiş sorğuda 2005 səslə birinci yerə layiq görülmüşdür. Sorğuda 60 müxtəlif ölkədən olan 700.000-dən çox insan iştirak etmişdir. Birləşmiş Krallıqdan səs verənlər birinci yerə "Billie Jean" mahnısını layiq görmüş, eyni zamanda top onluğa Maykl Ceksonun daha beş mahnısını siyahıya daxil etmişdilər. Rolling Stone jurnalı tərəfindən tərtib edilmiş "Bütün zamanların 500 ən böyük mahnısı" sırasında "Beat It" 337-ci yerdə qərarlaşdırılmışdır.

Mahnı Geri Gələcəyə II Hissə, Zoolander, Sirli Qardaş filmlərində istifadə olunmuşdur. Visionary layihəsi çərçivəsində "Beat It" yenidən satışa çıxarıldığı zaman Birləşmiş Krallıqda on beşinci yerə kimi yüksəlmişdir. Mahnı Budweiser, eBay, Burger King, Delta Air Lines, Juicy Fruit Gum, Game Boy, Coldwell Banker, nPower, və NFL kimi şirkətlərin TV reklam kompaniyalarında istifadə edilmişdir. "City Guys" serialının III sezonunun "Face the Music" adlı seriyasında Camal Slik Billi Vestlə (Şerman Hemsli tərəfindən canlandırılır) danışaraq deyir ki, "Maykl Cekson və "Beat It" yaxşı gəldi" ("Well Gone Michael Jackson and Beat It"). "Beat It" 2008-ci il musiqi oyunu olan Guitar Hero: World Tour-da sonuncu mahnı kimi istifadə edilmişdir. Bu oyunda vokalist Maykl Ceksonun klipində və konsertlərində göstərdiyi performansını təkrar etmişdir.

 Kompozisiyalarının siyahısı 
 12" Maxi (Epic TA 3258)
 "Beat It" – 4:18
 "Burn This Disco Out" – 3:38
 "The Jacksons – Don't Stop 'til You Get Enough (Live Version)" – 4:22

 12" Single
 "Beat It" – 4:18
 "Working Day And Night" – 5:14

 12" Mexican Promo of Bille Jean
 "Billie Jean" – 6:22
 "Largate (Beat It)" – 5:41

 7" Single (Epic A 318402)
 "Beat It" – 4:18
 "Get on the Floor" – 4:44

 Visionary Single
CD
 "Beat It"
 "Beat It" (Moby's Sub Remix)

DVD
 "Beat It" (Video)

 Rəsmi remixlər 
 Album Version – 4:18
 Extended Version – 5:41
 Moby's Sub Mix – 6:11

 Personal 
PerformansJackson, Michael. Thriller booklet. Sony BMG.
 Maykl Cekson – vokal
 Pol Cekson Jr. – gitar
 Stiv Lukarter – gitar, bass gitar
 Eddi Van Halen – solo gitar
 Stiv Porkaro – sintezator, sinteztor proqramlaşdırması
 Qreq Filinceyns – piano, sintezator
 Bill Vulfer – dilli alətlər
 Tom Bahler – sinklaviyer
 Ceff Porkaro – zərb alətləri
İstehsal
 Maykl Cekson – sözlər, musiqi, ritm və vokal aranjimanı, prodüser
 Kuinsi Cons – prodüser, ritm aranjimanı
 Qreq Smit – sinerji

 Hit parad və sertifikatlar 

 Hit paradlar 
Hit-parad (1983)YüksəldiyiyerAustralian Kent Music Report2Austrian Singles Chart 6Danish Singles Chart 31Dutch Singles Chart 1French Singles Chart 47Italian Singles Chart 12New Zealand Singles Chart 1Norwegian Singles Chart 8Spanish Singles Chart 1Swedish Singles Chart 19Swiss Singles Chart 2 UK Singles Chart 3 US Billboard Hot 100 1 US Hot Black Singles 1Hit-parad (2009)YüksəldiyiyerAustralian Singles Chart17Danish Singles Chart16European Hot 100 Singles17Finnish Singles Chart12French Digital Singles Chart4Norwegian Singles Chart8Swedish Singles Chart37Swiss Singles Chart 5New Zealand Singles Chart24Turkey Top 20 Chart14UK Top 40 Downloads 17US Billboard Digital Songs7

 Satışlar və sertifikasiyalar 

|-
!scope="row"| United States (RIAA)"Gold and Platinum Searchable Database" . Recording Industry Association of America. Retrieved may 7, 2012.
| Platinum+Gold (MT)
| 3,400,000+^

 Beat It 2008 

The Black Eyed Peas qrupunun solisti will.i.am Thriller 25 albomu üçün "Beat It" mahnısının remix versiyasını işləmişdir. Bu versiyada mahnı "Beat It 2008" adlandırılmış və mahnıya The Black Eyed Peas qrupunun solisti Fergienin vokal ifası da əlavə edilmişdir. Təqdimatından sonra, 2008-ci ildə mahnı İsveçrədə 26, İsveçdə 50, Avstriyada isə 65-ci pillələrdə qərarlaşmışdır.

1996-cı ildə "They Don't Care About Us" sinqlında olduğu kimi (bu versiya Visionary kompaniyası çərçivəsində təkrar satışa çıxarılmışdırBeat It DVD cover, Sony Music, 2006), 1992-ci ildə "Jam" və "Who Is It" sinqllarında da mahnının Moby's Sub Mix versiyası satışa çıxarılmışdırJam CD cover, Sony Music, 1992 ki, "Beat It 2008" həmin versiyadan sonrakı mahnının, ikinci rəsmi mix versiyası sayılır.

 Təqdimatı 
"Beat It 2008" tənqidçilər tərəfindən o qədər də müsbət qəbul edilməmişdir. Rolling Stonedan Rob Şefild mahnının "ilin ən anlamsız musiqi işi" olduğunu qeyd etmişdi. About.com-dan Bill Lamb Fergienin "uyğunlaşdırılmış səs düzümü"nün "darıxdırıcı" olduğunu qeyd edir. Allmusic qeyd edir ki, "Fergie Ceksonun ifasını sözlər şəklində təkrarlayır". Blenderdən Kelefa Sanneh deyir "Black Eyed Peasdən Fergie Ceksonun ifasını təkrarlamağa çalışır. Niyə? Çünki o, öz ifasından əmin deyil. Todd Gilchrist Eddi Van Halenin "coşdurucu solo ifa"sının saxlanmasına görə minnətdarlıq etmişdir. Pitchfork Media-dan Tom İvinq Fergienin "əsəbi ifası boşuna vaxt itgisidir" deyə qeyd edir.

 Hit parad 
Hit parad (2008)YüksəldiyiyerAustrian Singles Chart65Swedish Singles Chart21Swiss Singles Chart26
Hit parad (2009)YüksəldiyiyerSwedish Singles Chart8

 Remix versiya müəllifləri 
 Sözlər və musiqi – Maykl Cekson
 Remix zərb alətləri — will.i.am
 Remix dilli alətlər və sintezator – will.i.am
 Remix mühəndisliyi — will.i.am və Kerin
 Remix prodüseri – Maykl Cekson və will.i.am
 Remix 2007-ci ilin noyabr ayında yazılmışdır.

 Fall Out Boy 

Amerika rok qrupu Fall Out Boy "Beat It" mahnısını ifa edərək sinql kimi satışa çıxarmışdır. Qrupun ilk canlı albomu olan Live in Phoenix (2008) albomundan yeganə sinql kimi təqdim edilən mahnı 25 mart, 2008-ci ildə Island Records tərəfindən dijital satışa çıxarılmışdır. Mahnının Maykl Cekson tərəfindən ifa edilmiş orijinal versiyasında Eddi Van Halenin solo gitar ifasını, Fall Out Boyun ifasında Con Mayerin ifasında dinləmək mümkündür. Billboard Hot 100-də 19-cu pilləyə yüksəlmiş mahnı, eyni zamanda bir çox ölkələrin də hit-paradlarına daxil olmuşdur.

 Fon, yazılma və çıxarılması 
2008-ci ilin əvvəllərində pop-pank qrup olan Fall Out Boyun çıxaracaqları Live in Phoenix albomu üçün "Beat It" mahnısını ifa edəcəkləri elan etdi. Qrup ilk olaraq mahnıları açıq konsertlərdə ifa etdi. Basist Pete Ventz qeyd edir ki, səsyazmaya qədər mahnını yalnız "Moonwalker"də izləmişdi. Eyni zamanda Con Mayerin Eddi Van Halenin yerinə mahnıda solo gitar ifa edəcəyini elan edilmişdi.

Qrupun əsas ifaçı/gitaraçısı Patrik Stamp qeyd edir ki, qrup mahnını ifa etməyi planlaşdırmamışdı. "Əslində, bir gün səs yoxlaması zamanı mən bu mahnını özümçün ifa etdim, sonra biz onu mahnını ifa etdik, sonra biz onu canlı ifa etdik, sonra biz onu yazdırdıq və sonra biz onu canlı albomumuzda satışa çıxardıq." Basist Pete Ventz isə qeyd edir ki, qrup mahnının ayrıca sinql kimi çıxarılmasını da nəzərdə tutmamışdı. ""Beat It" özlüyündə uğurlu mahnı idi və biz də bu uğurdan öz payımızı almaq istədik" deyə o qeyd edir. Mahnının solo gitar partiyasını ifa etmək üçün xeyli vaxt sərf etdikdən sonra, nəhayət Ventz bu işi görmək üçün Con Mayeri dəvən edir. "Biz fikirləşirdik ki, müasir gitaraçılardan kim, əfsanəvi ifanı əvəz edəbilər" deyə, sonradan Ventz qeyd edir.

2008-ci ilin aprelində dijital satışa çıxarıldıqdan sonra "Beat It" in Fall Out Boy tərəfindən ifa olunmuş versiyası iTunesun Top 10 siyahısına daxil olmuşdur. Sinql Kanadada səkkizinci yerə kimi yüksələ bilmişdir. Eyni zamanda, Avstraliyada 13, Yeni Zellandiyandiyada 14-cü yerə yüksələn sinql, Avstriyada yalnız 75, Niderlandda isə 98-ci pillələrdə qərarlaşmışdır.

 Klip 
Fall Out Boyun "Beat It" üçün çəkdirdiyi klipin rejissorluğunu Şeyn Dreyk etmişdir və klip Ceksonun xatirəsinə həsr edilmişdir. "Məncə, əgər sən Maykl Ceksonun mahnısını ifa edirsənsə, bu, ən yaxşı halda, sənin onun kliplərindən hansınısa təkrarlayacağın anlamına gəlir" deyə Stamp qeyd edir. "Biz Maykl Ceksonun xatirəsinə və onun mifologiyasına həsr edilmiş bir klip çəkdirmək fikrinə gəldik. Klipin çəkilməsi zamanı bizim ilhamlandığımız xüsusi səhnələr olsa da, bu onun məhz hansısa klipi deyildi. Bu onun bütün klipləri kimi idi, lakin Fall Out Boy olaraq onları bir o qədər də bəzəmədik." ' Klipdə istifadə olunmuş geyimlər Ceksonun klipindəkilərin bənzəridir."Mənim geyimim Maykl Ceksonun orijinal "Beat It"indəki oğlanlardan birinin – rəqib rəqqasın geyiminə bənzər hazırlanmışdı" deyə Ventz klipin çəkilişləri zamanı qeyd etmişdi. Klipdə müxtəlif Tony Hale, Donald Faison və Joel David Moore kimi Maykl Cekson tərzində geyinmiş kameyalar da yer almışdır. Klip daha sonra Ən Yaxşı Rok Video nominasiyasında "MTV Video Music Award"a layiq görülmüşdür.

 Hit parad 
Hit paradYüksəldiyiyerAustralian Singles Chart 13Austrian Singles Chart 75Canadian Hot 100 8Dutch Singles Chart 98European Hot 100 53New Zealand Singles Chart 14U. S. Billboard Hot 100 19U. S. Billboard Pop 100 21Venezuela Pop Rock (Record Report)1

 Digər versiyalar 
 1984-cü ildə parodist "Weird Al" Yankovic özünün "Eat It" adlı parodiya mahnısını çıxarmışdı.Cadman/Halstead (2007), p. 100 Yankovic mahnını Ceksonun icazəsi ilə yazmışdı. Çəkilmiş klipdə Maykl Ceksonun klipi səhnəbəsəhnə təkrarlanmış, onun rəqs hərəkətləri və mimikası Yankovic tərəfindən parodiya edilmişdir. Həddən artıq bənzərliyə nail ola bildiyinə görə Cekson istifadə haqqını Yankovicdən almışdır.Campbell (1995), p. 154
 1984-cü ildə Alvin and the Chipmunks qrupu Elvin və Burunduklar serialının bir seriyası üçün mahnını ifa etmişdir. Mahnının tam versiyası qrupun "Songs from Our TV Shows" albomuna daxil edilmişdir.
 1984-cü ildə Amerika aktyoru Rahsaan Patterson mahnını Kids Incorporated serialı üçün ifa etmişdir.
 1999-cu ildə Ten Masked Men qrupu mahnını özlərinin üçüncü solo albomu üçün ifa etmişdir.
 2004-cü ildə Señor Coconut və onun orkestrası mahnının latın dilli versiyasını ifa etmişdir.
 2006-cı ildə yunan ölü metal qrupu Inactive Messiah mahnını özlərinin Be My Drug adlı üçüncü albomları üçün ifa etmişdir.
 2007-ci ildə İtaliya metal qrupu "Raintime" mahnını özünün "Flies & Lies" albomu üçün ifa etmişdir.
 2007-ci ildə Amerika post-hardcore qrupu Pierce the Veil mahnını ifa etmiş və özünün "A Flair for the Dramatic" albomunun bonus parçası kimi iTunesdə satışa çıxarmışdı.
 2009-cu ildə Yeni Zellandiyalı müğənni Wing mahnını özünün "Beat It" adlı albomunda ifa etmişdir.
 2009-cu ildə mahnı İsveç gitarçısı Yngwie Malmsteen tərəfindən "High Impact" adlı ümumiləşdirmə albomu üçün ifa edilmişdir.
 2010-cu ildə Amerika indie rock qrupu Pomplamoose mahnını özlərinin "Tribute to Famous People" albomu üçün ifa etmişdir.
 2011-ci ildə Amerika gitaraçısı Con 5 "Beat It" mahnısını ifa etmişdir.

 İstinadlar 

 Ədəbiyyat 







 George, Nelson (2004). Michael Jackson: The Ultimate Collection booklet. Sony BMG.





 Xarici keçidlər 


Kateqoriya:İngilis dilində mahnılar
Kateqoriya:Maykl Cekson mahnıları
Kateqoriya:Yeni Zelandiya Səsyazma Sənayesi Birliyi tərəfindən qızıl sertifikat verilmiş sinqllar
Kateqoriya:British Phonographic Industry tərəfindən gümüş sertifikat verilmiş sinqllar
Kateqoriya:1983-cü ilin sinqlları
Kateqoriya:Amerika Səsyazma Sənayesi Assosiasiyası tərəfindən platin sertifikat verilmiş sinqllar
Kateqoriya:Yaponiya Səsyazma Sənayesi Birliyi tərəfindən qızıl sertifikat verilmiş sinqllar